God of War (franchise)

Το ***God of War*** (*Θεός του Πολέμου*) είναι σειρά παιχνιδιών δράσης-περιπέτειας βασισμένο στην μυθολογία. Δημιουργήθηκε από τον Ντέιβιντ Τζάφι στο Santa Monica Studio της Sony. Η σειρά έκανε το ντεμπούτο της το 2005 στο PlayStation 2 και έχει γίνει μια ναυαρχίδα μεταξύ των παιχνιδιών του PlayStation και αποτελείται από εννιά παιχνίδια σε διάφορες πλατφόρμες. Η ιστορία αφορά τον Κράτος, έναν Σπαρτιάτη πολεμιστή που με δόλιο τρόπο οδηγήθηκε από τον πρώην δάσκαλό του, τον Έλληνα Θεό του Πόλεμου Άρη στο να σκοτώσει τη γυναίκα και την κόρη του. Ο Κράτος ( - εμπνευσμένος από τον αρχαιοελληνικό μυθολογικό ήρωα Κράτος) επιδιώκει να απαλλαγεί από τους εφιάλτες υπηρετώντας τους άλλους θεούς του Ολύμπου, αλλά σύντομα βρίσκεται αντιμέτωπός τους λόγω των δόλιων σχεδίων τους. Χρόνια μετά την καταστροφή της αρχαίας Ελλάδας, ο Κράτος καταλήγει στην αρχαία Νορβηγία με ένα νεαρό τον Ατρέα. Οι δυό τους ταξιδεύουν σε πολλές χωρο-χρονικές διαστάσεις για να εκπληρώσουν μια υπόσχεση στην προσφάτως νεκρή μητέρα του νεαρού αγοριού, κάνοντας έτσι τους Νορβηγικούς Θεούς εχθρούς τους. 

Η Santa Monica έχει παράγει όλες τις κύριες προσθήκες της σειράς, ενώ η Ready at Dawn και η Javaground/Sony Online Entertainment του Λος Άντζελες (SOE-LA) ανέπτυξαν τα τρία παράπλευρα παιχνίδια. Η Sony Interactive Entertainment (πρώην Sony Computer Entertainment) έχει δημοσιεύσει όλα τα παιχνίδια εκτός από την εκδοχή κινητού τηλεφώνου η οποία δημοσιεύθηκε από την Sony Pictures Digital . Η σειρά διαδραματίζεται σε δύο εποχές. Η πρώτη εποχή είναι τα πρώτα επτά παιχνίδια, τα οποία βασίζονται στην ελληνική μυθολογία με την εκδίκηση ως κεντρικό μοτίβο. Tα *God of War (2005)*, *God of War ΙΙ (2007)* και *God of War III (2010)* αποτελούν την κύρια τριλογία του παιχνιδιού. Τα πρώτα δύο κυκλοφόρησαν στο PS2 και το τρίτο στο PlayStation 3 (PS3). Η τέταρτη προσθήκη της σειράς, το *Ascension* (2013), κυκλοφόρησε επίσης για το PS3 και είναι prequel όλων των άλλων παιχνιδιών. Τα τρία παράπλευρα παιχνίδια περιλαμβάνουν τα *Chains of Olympus* (2008) και το *Ghost of Sparta* (2010) για το PlayStation Portable (PSP) και το *Betrayal* (2007) για κινητά τηλέφωνα. Η δεύτερη εποχή, που βασίζεται στη νορβηγική μυθολογία, ξεκίνησε με την πέμπτη κύρια προσθήκη, που επίσης ονομάστηκε *God of War* (2018), η οποία κυκλοφόρησε για το PlayStation 4 (PS4). Μαζί με την τελευταία προσθήκη, η Sony κυκλοφόρησε μια σύντομη ιστορία ως prequel της, ονόματι *Α Call from the Wilds* (2018), ως παιχνίδι-κειμένου (text-based game) μέσω του Facebook Messenger. 

Τα παιχνίδια της σειράς έχουν κριθεί ως μερικά από τα καλύτερα παιχνίδια δράσης όλων των εποχών. Ορισμένα από αυτά έχουν επίσης ξαναφτιαχτεί για νεότερες πλατφόρμες του PlayStation. Η σειρά έχει πουλήσει περισσότερα από 32 εκατομμύρια παιχνίδια παγκοσμίως. Οι ισχυρές πωλήσεις και η υποστήριξη της σειράς οδήγησαν στην επέκταση της σειράς σε άλλα μέσα, όπως σε τρεις σειρές κόμικς και σε τρία μυθιστορήματα. Μια ταινία βασισμένη στην πρώτη προσθήκη της σειράς βρίσκεται σε εξέλιξη από το 2005. Υπάρχουν επίσης εμπορεύματα όπως έργα τέχνης, ρούχα, παιχνίδια και replicas, καθώς και τα soundtracks των παιχνιδιών, συμπεριλαμβανομένου ενός Heavy Metal άλμπουμ, το *Blood & Metal* (2010), με πρωτότυπη μουσική από διάφορες μπάντες που εμπνεύστηκαν από τη σειρά. 

## Παιχνίδια

### Πρώτη εποχή (Ελληνική Μυθολογία)
* To ***[[God of War (βιντεοπαιχνίδι, 2005)|God of War]]*** κυκλοφόρησε για πρώτη φορά στη Βόρεια Αμερική στις 22 Μαρτίου 2005 για το PlayStation 2. Μετά από δέκα χρόνια στην υπηρεσία των Ολύμπιων θεών, ο Σπαρτιάτης στρατιώτης Κράτος έχει την εντολή της Αθηνάς να βρει το Κουτί της Πανδώρας το κατάλληλο όπλο για να νικήσει τον Άρη, τον Θεό του Πολέμου. Μια σειρά αναδρομών του παρελθόντος αποκαλύπτει ότι ο Κράτος ήταν κάποτε υπηρέτης του Άρη, ο οποίος έσωσε τον Σπαρτιάτη και τον στρατό του από μία σίγουρα χαμένη μάχη, αλλά τον ξεγέλασε ώστε να σκοτώσει την οικογένειά του και έτσι ανάγκασε την μεταμόρφωσή του σε «Φάντασμα της Σπάρτης». Ο Κράτος βρίσκει τελικά το κουτί της Πανδώρας και αφού τελικά σκοτώνει τον Άρη, ανεβαίνει στον Όλυμπο για να γίνει ο νέος Θεός του Πολέμου.

* Το ***[[God of War ΙΙ]]*** κυκλοφόρησε για πρώτη φορά στη Βόρεια Αμερική στις 13 Μαρτίου 2007 για το PlayStation 2. Θυμωμένος με τους άλλους θεούς, ο Κράτος πηγαίνει στην πόλη της Ρόδου. Ο Δίας παρεμβαίνει και προδίδει τον Κράτος, ο οποίος σώζεται από την Τιτάνα Γαία. Του λέει ότι πρέπει τώρα να βρει τις Αδελφές της Τύχης, που μπορούν να αλλάξουν τη μοίρα του και να αποτρέψουν το θάνατό του από τα χέρια του Δία. Ο Κράτος επιτυγχάνει και καθώς ετοιμάζεται να σκοτώσει τον θεό Δία, η Αθηνά θυσιάζεται για να τον σώσει και να διατηρήσει τον Όλυμπο και λέει στον Κράτος ότι είναι γιος του Δία. Ο Κράτος τότε ενώνει τις δυνάμεις του με τη Γαία και τους άλλους Τιτάνες για να επιτεθεί στον Όλυμπο.

* Το ***[[God of War: Betrayal]]*** κυκλοφόρησε στις 20 Ιουνίου 2007, για κινητά τηλέφωνα. Είναι το μόνο παιχνίδι της σειράς που κυκλοφορεί ως δισδιάστατο side scroller και κυκλοφορεί σε άλλη πλατφόρμα πέρα απο το PlayStation. Η αφήγηση του παιχνιδιού λαμβάνει χώρα μεταξύ των γεγονότων του *Ghost of Sparta* και του *God of War II*. Ο Κράτος ενοχοποιείται με δολοφονία και οργισμένος γυρίζει σε όλη την Ελλάδα αναζητώντας τον πραγματικό δολοφόνο. Ο Κράτος υποκύπτει στην οργή του και σκοτώνει τον Κήρυξ, γιο του θεού Ερμή - μια πράξη που τον αποξενώνει από τους άλλους θεούς.

* Το '''''God of War:''''' '''''Chains of''''' '''''Olympus''''' κυκλοφόρησε για πρώτη φορά στη Βόρεια Αμερική στις 4 Μαρτίου 2008 για το PlayStation Portable (PSP). Η ιστορία του λαμβάνει χώρα κατά τη διάρκεια των δέκα χρόνων υπηρεσίας του Κράτος στους θεούς. Ο Κράτος σταματά μια Περσική εισβολή στην ελληνική πόλη της Αττικής και μαθαίνει ότι ο κόσμος έχει βυθιστεί στο σκοτάδι από τον θεό Μορφέα. Ο Κράτος ερευνά την απαγωγή του Θεού Ήλιου και εμποδίζει το σχέδιο της θεάς Περσεφόνης όπου σκόπευε να χρησιμοποιήσει τον Τιτάνα Άτλαντα για να καταστρέψει τον κόσμο.

* Το ***[[God of War III]]*** κυκλοφόρησε για πρώτη φορά στη Βόρεια Αμερική στις 16 Μαρτίου 2010 για το PlayStation 3. Με την επανάσταση του Μεγάλου Πολέμου να λαμβάνει χώρα, ο Κράτος εγκαταλείπεται σύντομα από τους Τιτάνες, οι οποίοι απλά τον χρησιμοποιούσαν για να σιγουρέψουν ότι θα πάρουν την εκδίκησή τους. Ο Κράτος με την βοήθεια του πνεύματος της Αθηνάς (που πλέον ανέβηκε σε ένα νέο επίπεδο κατανόησης) παίρνει εντολή να αναζητήσει τη Φλόγα του Ολύμπου για να νικήσει τον Δία. Ο Κράτος αντιμετωπίζει τους Θεούς και τους Τιτάνες σε μια επική σειρά μαχών σε μέρη του Κάτω Κόσμου και του Ολύμπου και μαθαίνει ότι το Κουτί της Πανδώρας βρίσκεται μέσα στη Φλόγα. Ανακαλύπτει ότι η ίδια η Πανδώρα είναι το κλειδί για την ειρήνευση της Φλόγας ώστε να επιτύχει να ανοίξει το Κουτί. Αφού τελικά σκοτώνει τον Δία, αρνείται να βοηθήσει την Αθηνά να αναλάβει το ρόλο του νέου πολιούχου της ανθρωπότητας και εξαφανίζεται.

* Το ***[[God of War: Ghost of Sparta]]*** κυκλοφόρησε για πρώτη φορά στη Βόρεια Αμερική στις 2 Νοεμβρίου 2010 για το PlayStation Portable. Η ιστορία διαδραματίζεται μεταξύ των γεγονότων του God of War και του *Betrayal*, ο Κράτος, ο Θεός του Πολέμου, εξακολουθεί να στοιχειώνεται από τα οράματα της θνητής ζωής του παρελθόντος του και ξεκινάει μια προσπάθεια να ανακαλύψει την προέλευσή του, βρίσκοντας τη μητέρα του, Καλλιστώ. Μαθαίνει ότι ο αδελφός του, Δείμος, απήχθει από τους Θεούς και φυλακίστηκε από τον Θάνατο, και αποφασίζει να τον βρει και να τον σώσει. Αν και καταφέρνει να τον βρει, ο Θάνατος αντιμετωπίζει τους δύο αδελφούς σε μάχη και σκοτώνει τον Δείμο. Ο Κράτος σκοτώνει τότε τον Θάνατο και επιστρέφει στον Όλυμπο, ακόμα πιο οργισμένος με τους θεούς.

* To ***[[God of War: Ascension]]*** κυκλοφόρησε για πρώτη φορά στη Βόρεια Αμερική στις 12 Μαρτίου 2013 για το PlayStation 3. Είναι το μόνο παιχνίδι της σειράς που παίζεται και σε *multiplayer mode*. Η ιστορία του παιχνιδιού είναι έξι μήνες μετά τον θάνατο της συζύγου και του παιδιού του Κράτος, δίχνοντας τον Κράτος φυλακισμένο από τις τρεις Ερινύες για το σπάσιμο του όρκου του στον Άρη. Με τη βοήθεια του Όρκου, ο Κράτος μαθαίνει ότι ο Άρης και οι Ερινύες σκοπεύουν να καταλάβουν την εξουσία του Ολύμπου. Ο Σπαρτιάτης δραπετεύει από την φυλάκισή του, στη συνέχεια σκοτώνει τις Ερινύες και φυλακίζει τον Όρκο, ο οποίος ζητά απελευθέρωση. Αν και απαλλαγμένος από τα δεσμά του Άρη, ο Κράτος αρχίζει να υποφέρει από τους εφιάλτες που τον στοιχειώνουν για χρόνια.

### Δεύτερη εποχή (Νορβηγική μυθολογία)
* Το ***[[God of War: A Call from the Wilds]]*** είναι ένα σύντομο παιχνίδι κειμένου που κυκλοφόρησε μέσω του Facebook Messenger την 1η Φεβρουαρίου 2018. Το παιχνίδι χρησιμεύει ως prequel για το *God of War* του 2018 και ακολουθεί τον Aτρεύς (γιο του Κράτος) στην πρώτη του περιπέτεια στις σκανδιναβικές άγριες περιοχές.

* Το ***[[God of War (2018)|God of War]]*** δημοσιεύθηκε παγκοσμίως στις 20 Απριλίου 2018 για την κονσόλα PlayStation 4. Πολλά χρόνια μετά τα γεγονότα του God of War *ΙΙΙ*, ο Κράτος κατέληξε στον κόσμο της νορβηγικής μυθολογίας στην αρχαία Νορβηγία στην διάσταση του Μίντγκαρντ και τώρα έχει ένα γιο που ονομάζεται Aτρεύς. Αφού η δεύτερη σύζυγός του και μητέρα του Aτρεύς, η Φάγιε, πεθαίνει από άγνωστα αίτια, οι δυο ξεκινούν ένα ταξίδι για να εκπληρώσουν την τελική της επιθυμία, που ήταν να ριχτεί η τέφρα της από την υψηλότερη κορυφή των εννέα διαστάσεων, που σύντομα αποκαλύπτεται στο Γιοτουνχέιμ. Κατά τη διάρκεια του ταξιδιού τους, δέχονται επίθεση από τον Μπαλντρ, τον οποίο έστειλε ο πατέρας του ο Όντιν για να φτάσει στη Φάγιε και να μάθει πως να γλιτώσει ο Όντιν από το Ράγκναροκ (την μοίρα τον Θεών), χωρίς να γνωρίζει ότι ήταν ήδη νεκρή. Μετά τον θάνατο του Μπαλντρ, ωστόσο, ξεκινάει ο τριετής Φιμπαλγουίντερ (ο σκληρός χειμώνας χωρίς καλοκαίρια που προμηνύει το τέλος του κόσμου), ο οποίος δεν έπρεπε να εμφανιστεί για άλλα εκατό χρόνια το οποίο σημαίνει ότι έρχεται το Τέλος. Η μητέρα του Μπάλτουρ, η Φρέγια ορκίζεται εκδίκηση από τον Κράτος, ενώ ο ίδιος και ο Ατρέας ολοκληρώνουν το ταξίδι τους, όπου μαθαίνουν ότι η Φάγιε γνώριζε τα πάντα και ήθελε να ονομάσει τον Ατρέα εξαρχής Λόκι. Το παιχνίδι είναι μια νέα κατεύθυνση για τη σειρά, όχι μόνο από το νέο μυθολογικό περιβάλλον του αλλά και από τον τρόπο παιξίματός του. Ο Κράτος χρησιμοποιεί πλέον ένα μαγικό τσεκούρι μάχης που ονομάζεται Τσεκούρι του Λεβιάθαν. Αν και άλλα παιχνίδια δεν έχουν ανακοινωθεί επίσημα, ο Κόρι Μπάρλογκ επιβεβαίωσε ότι αυτή η νέα προσθήκη στην σειρά δεν θα είναι το τελευταίο παιχνίδι του Κράτος. Επίσης, αποκαλύφθηκε ότι τα μετέπειτα παιχνίδια θα συνεχίσουν να διαδραματίζονται στο Νορβηγικό περιβάλλον και περιλαμβάνουν και τον Aτρεύς.
* Το ***[[God of War Ragnarök]]*** κυκλοφόρησε στις 9 Νοεμβρίου του 2022, για τα PlayStation 4 και PlayStation 5. Στο τέλος του τριετή Φιμπαλγουίντερ, οι Κράτος, Ατρέας, και Μίμιρ δέχονται επίθεση από τον Όντιν και τον Θεό του Κεραυνού Θωρ. Μετά τη μονομαχία με τον Θορ, οι τρεις τους ξεκίνησαν ένα ταξίδι στα εννέα βασίλεια με την ελπίδα να βρουν έναν τρόπο να αποτρέψουν το παγκόσμιο συμβάν, το Ράγκναροκ. Στην πορεία, έρχονται αντιμέτωποι με μια εκδικητική Φρέγια, αλλά τελικά επανορθώνονται. Ανίκανοι να αποτρέψουν το Ράγκναροκ—το οποίο ανακαλύπτεται ότι καταστρέφει μόνο το Άσγκαρντ, το σπίτι των Εσίρ—ο Κράτος, ο Ατρέας και οι σύμμαχοί τους ενώνουν τα βασίλεια σε έναν πόλεμο ενάντια στους θεούς Εσίρ στο βασίλειο τους. Ο Κράτος μάχεται για άλλη μια φορά με τον Θωρ, αλλά ο Θωρ σκοτώνεται από τον Όντιν επειδή αρνήθηκε να σκοτώσει τον Κράτος. Στη συνέχεια, οι Κράτος, Ατρέας, Μίμιρ και Φρέγια εμπλέκουν τον Όντιν σε μάχη και τον νικούν καθώς το Άσγκαρντ καταστρέφεται. Επιστρέφοντας στο σπίτι στο Μίντγκαρντ, ο Ατρέας, ως Λόκι, αποφασίζει ότι πρέπει να πάει και να βρει τυχόν εναπομείναντες γίγαντες και αποχαιρετά έναν εγκάρδιο αντίο, ενώ ο Κράτος μαθαίνει ότι είναι προορισμένος να γίνει ένας σεβαστός θεός. Μαζί με τη Φρέγια και τον Μίμιρ, αρχίζουν να ξαναχτίζουν τα βασίλεια και να αποκαθιστούν την ειρήνη.

## Τρόπος παιξίματος
Η σειρά αποτελείται από επτά παιχνίδια μονού παίκτη (single player) και ένα που περιλαμβάνει και παίξιμο με πολλούς παίχτες (multiplayer gaming). Καθ 'όλη τη διάρκεια της πρώτης εποχής, τα παιχνίδια χαρακτηρίζονταν από μια οπτική τρίτου προσώπου με εξαίρεση το *Betrayal*, η οποία είναι η μόνη προσθήκη που διαθέτει δισδιάστατη προβολή. Στο *God of War* του 2018, η κάμερα έχει αλλάξει από το να είναι σταθερή στο να είναι μία ελεύθερης κίνησης κάμερα. Ενώ υπάρχει και η οπτική πρώτου προσώπου στο *God of War III* και *στο Ascension.* Σε όλη τη σειρά, ο παίκτης ελέγχει τον χαρακτήρα Κράτος σε ένα συνδυασμό χτυπημάτων μάχης, λύνοντας γρίφους και παζλ για την επίτευξη των στόχων και την ολοκλήρωση της ιστορίας. Το *God of War του* 2018 προσθέτει τον γιο του Κράτος, τον Aτρεύς, και παρόλο που το παιχνίδι παίζεται εξ ολοκλήρου με τον έλεγχο του Κράτος, υπάρχουν φορές που ο παίκτης μπορεί να επιλέξει να ελέγξει παθητικά τον Aτρεύς (ένα κουμπί είναι αφιερωμένο στον Aτρεύς που ο παίχτης χρησιμοποιεί για να ρίξει ένα βέλος από το τόξο του, ανάλογα με το πού βρίσκεται η κάμερα).

Κατά την διάρκεια της ελληνικής εποχής, το κύριο όπλο του Κράτος είναι ένα ζευγάρι λεπιδών που κρέμονται από αλυσίδες και εμφανίζονται σε τρεις εκδοχές: τις "*Λεπίδες του χάους*", τις "*Λεπίδες της Αθηνάς*" και τις "*Λεπίδες της εξορίας*". Η κάθε μορφή τους εκτελεί ίδιες κινήσεις, αλλά διαφέρει στους τύπους συνδυασμών επιθέσεων και την ποσότητα ζημιάς (damage) που προκαλούν. Άλλα όπλα λαμβάνονται επίσης κατά τη διάρκεια των παιχνιδιών και διαφέρουν στον τρόπο με τον οποίο λειτουργούν. Μαγεία χρησιμοποιείται επίσης και τέσσερις ικανότητες που αποκτούνται. Με κάθε νέο παιχνίδι, τα περισσότερα όπλα και η μαγεία χάνονται και νέα όπλα και ικανότητες αποκτούνται κατά τη διάρκεια του παιχνιδιού. Σε κάποια παιχνίδια όταν δεν υπάρχει κάποιο όπλο στα χέρια του Κράτος, ο παίκτης μπορεί να κτυπήσει με μπουνιές ή να κλωτσήσει τους εχθρούς ως μέρος ενός νέου μηχανισμού που προστίθεται στο *God of War: Ascension*. Στο *God of War* του 2018 ο Κράτος ξεκινάει με το Τσεκούρι του Λεβιάθαν το οποίο μπορεί να ριχτεί και να κληθεί πίσω στο χέρι του, όπως και το σφυρί του Θωρ Μγιόλνιρ. Αργότερα στο παιχνίδι, ανακάμπτει οι Λεπίδες του Χάους, τα οποία λειτουργούν όπως και κατά τη διάρκεια της ελληνικής εποχής, αλλά με διαφορετικές ικανότητες. Τόσο το Τσεκούρι του Λεβιάθαν όσο και οι Λεπίδες του Χάους μπορούν να αναβαθμιστούν για να χρησιμοποιήσουν ειδικές μαγικές επιθέσεις (Runic Attacks). Κάθε όπλο έχει ελαφριά και βαριά επίθεση και ο παίκτης μπορεί να επιλέξει ποιες μαγικές επιθέσεις θα εξοπλίσει στα όπλα.

## Σε άλλα μέσα

### Κόμικς και μυθιστορήματα
Μια σειρά έξι τευχών κόμικ με τίτλο *God of War*, που γράφτηκε από τον Μαρβ Γούλφμαν με σκίτσα του Αντρέα Σορρεντίνο, κυκλοφόρησε από την WildStorm και την DC Comics μεταξύ Μαρτίου 2010 και Ιανουαρίου 2011. Τοποθετούνται κατά τη διάρκεια της ελληνικής εποχής και η εξιστόρηση μεταβάλλεται μπρος και πίσω στο παρελθόν και το παρόν του Κράτος. Ο Κράτος είναι ένας στρατιώτης της Σπάρτης και αναζητεί την Αμβροσία του Ασκληπιού, η οποία έχει θρυλικές θεραπευτικές ιδιότητες και τελικά έσωσε την κόρη του, Καλλιόπη. Ο Κράτος ξεκινά επίσης μια προσπάθεια για να καταστρέψει το ίδιο ελιξίριο για να μην φτάσει στα χέρια των προσκυνητών του δολοφονημένου θεού Άρη, που θέλουν να τον αναστήσουν. 

Η Santa Monica κυκλοφόρησε μία γραφική νουβέλα με τίτλο *Rise of the Warrior* στην ιστοσελίδα *του God of War,* που χαρακτήρισε μια κοινωνική εμπειρία από τον Οκτώβριο του 2012 έως Μάρτιο του 2013. 

Μια περιορισμένη κόμικ σειρά από την Dark Horse Comics, που ονομάζεται επίσης *God of War* και γράφτηκε από τον Κρις Ρόμπερσον με σκίτσα του Τόνυ Πάρκερ, δημοσιεύθηκε από το Νοέμβριο του 2018 έως τον Φεβρουάριο του 2019. Η μικρή αυτή σειρά είναι prequel του παιχνιδιού του 2018. Το τεύχος #0 συμπεριλήφθηκε ψηφιακά στις τρεις διαφορετικές ειδικές εκδόσεις του παιχνιδιού. 

### Μουσική
Έξι μουσικά κομμάτια του παιχνιδιού έχουν κυκλοφορήσει από αρκετούς συνθέτες, όπως ο Τζεράρντ K. Μαρίνο, ο Ρον Φις, ο Ουίνιφρεντ Φίλιπς, ο Μάικ Ρίγκαν, ο Κρις Βελάσκο, ο Ουίνι Γουόλντρον, ο Μαρτσέλο Ντε Φρανσίσκι, ο Τζεφ Ρόνα, ο Τάιλερ Μπέιτς και ο Μπέαρ ΜακΚρίρι . Την 1η Μαρτίου του 2005, το *God of War: Original Soundtrack from the Video Game* κυκλοφόρησε σε CD από την SIE ως αποκλειστικό προϊόν για το Sony Connect Music Store. 

## Κριτικές
Με συνδυασμένα φυσικά και ψηφιακά αντίγραφα, η σειρά του *God of War* έχει πουλήσει πάνω από 32 εκατομμύρια παιχνίδια παγκοσμίως.  *6 από τα παιχνίδια* έλαβαν άρτια κριτική και αποδοχή από αρκετούς παίκτες παγκοσμίως και οι τίτλοι του 2005 και του 2018 είναι με την υψηλότερη βαθμολογία από τα παιχνίδια της σειράς στο 94%. Το *Betrayal* και το *Ghost of Sparta* έλαβαν γενικά ευνοϊκή υποδοχή.  

## Παραπομπές


Κατηγορία:Βιντεοπαιχνίδια τοποθετημένα στην Ελλάδα
Κατηγορία:Βιντεοπαιχνίδια που έγιναν κόμικς